कक्राझार , 2 डिसेम्बरःआसामनि डि जि पि भास्करज्यति महन्तआ मंगलबारखालि कक्राझार दावबायफैनानै फैगौ 7 आरो 10 डिसेम्बरआव खुंजानो गोनां ब्रैथि बि टि सि बिसायख'थिनि थाखाय साखा - फारा जानायनि सायाव खौरां लाफैदों । कक्राझार दावबायफैनानै डि जि पि महन्तआ बिसायख'थि खुंनायनि सायाव जिल्ला खुंथायनि मावख'गिरिफोर , एसपि आरो कक्राझार जिल्ला बेंगिरिजों मोनसे गोनांथार मेल जथुमनाय जायो । बे मेलआव बिसायख'थिखौ खुंनायनि थाखाय थाखथियार खालामनाय , रैखाथिनि राहा थिसन्नाय आयदानि सायाव गुवारै सावरायनाय जायो । बिथाङा फोरमायनाय बादिब्ला , बि टि सिनि बिसायख'थिखौ जेबो हिंसायारि एबा दावराव - दावसि थासारि सोमजिनो हायैबादि गोजोनै खुंफुनो थाखाय पेरामिलिटारि फर्सनि मोन 30 कम्पानीफोरखौ थिसन्नाय जागोन । दासिम बि टि ए डिनि दरब्रै जिल्लाफोराव बि टि सि बिसायख'थिखौ गोजोनै खुंफुंनो हानायबादि पुलिस बिफानआ नांगौ रोखोमनि रैखाथिनि राहा थिसन्नो थाखाय थामथिम खालामगासिनो होन्नानै डि जि पि महन्तआ फोरमायबावो । लोगोसे बिसायख'थिनि समाव जायखि - जाया रोखोमनि हिंसायारि जाथाय सोमजिनायनि सायाव सहायनानै थानाय नङा आरो हिंसायारि जाथायजों लोब्बा थानाय दायनिगिरिफोरखौ ओरैनो हगारनाय नङा होन्नानै बुंबावो । 
बिटिसि बिसायख'थियाव जायखि - जाया रोखोमनि हिंसायारि जाथाय सोमजिनायनि सायाव सहायनानै थायाः डि जि पि